Lo-Renz-O/malagasy-sentence huggingface dataset:
Loatra enti-maneho sy manamarika fanantitranterana arahina fisitrahana sy fankafizana mihoapampana. Ohatra tiany loatra ianao io. 26. Mafy enti-maneho sy manamarika fanantitranterana. Ohatra miezaka mafy izy izao. 27. Mahalana enti-maneho sy manamarika trangan-javatra zara raha miseho. Ohatra tonga mahalana mitsidika eto ihany izy. 28. Manko mantsy enti-maneho sy manamarika fanomezan-tsiny na fanalan-tsiny izay mety miharo alahelo, na koa fahadisoam-panantenana, na koa nenina. Ohatra raha teto manko mantsy ianao dia tsy ho nitranga izao ; tsy teto manko mantsy ianao izy tamin’io fotoana io. 29. Manontolo enti-maneho sy manamarika ny iray tsy mivaky, tsy anombinana ; afaka mitondra tombon-kevitra na amin’ny em na amin’ny l. Ohatra foiko manontolo ho anao ny fitiavako ; omeko anao ny fitiavako manontolo. 30. Matetika enti-maneho sy manamarika trangan-javatra maro fiseho. Ohatra mihaona matetika izahay. 31. Mazàna enti-maneho sy manamarika trangan-javatra vitsy fiseho ; manana toetra afaka mifindrafindra toerana io ka afaka mipetraka na any aloha na any afara na koa eo aorian’ny em avy hatrany. Ohatra miseho mazàna ny tahaka izany ; mazàna miserana eo ihany izy ; hitako miaraka eny ihany ry zareo mazàna. 32. Monja enti-maneho sy manamarika fanakelezana na fanalefahana ny ampahan- javatra mitana ny anjara asa l izay singanina. Ohatra fangorahana monja no andrasany aminao. 33. Ratsy enti-maneho sy manamarika ny eo ho eo, ny azo ekena ; tsy maintsy atao verin-droa ny teny izay faritany. Ohatra metimety ratsy eo izao ny fiainany ; mahaihay ratsy ny lesona ihany aho. 34. Rehetra enti-maneho sy manamarika ny manontolo ; mitondra tombon-kevitra amin’ny l mandrakariva. Ohatra vonona ny zavatra rehetra. 35. Sahady enti-maneho sy manamarika ny fahafohizan’ny fotoana, na ny faharetana na fahatezan-toe-javatra. Ohatra maizina sahady ny andro fa efa ririnina ; rava sahady ilay fitiavantsika natao ho mandrakizay. 36. Tampoka enti-maneho sy manamarika fitrangan-toe-javatra tsy ampoizina. Ohatra niova hevitra tampoka izy. 37. Tsara 1 enti-maneho sy manamarika fahafaham-po manoloana trangan-javatra iray. Ohatra mandeha tsara ny asa izao. 38. Tsara 2 mihitsy enti-maneho sy manamarika fanantitranterana na fanizingizinana amin’ny tati-bolana. Ohatra ho hitanao fa hambarako tsara aminy izany lazainao izany. 39. Tsara 3 marina enti-maneho sy manamarika ny fahamarinan-javatra. Ohatra andao ho any dia ho hita tsara eo izay holazainy. 40. Tokoa enti-maneho sy manamarika ny fanamafisana ny fiorenan’ny hevitra na- toe-javatra. Ohatra mety tokoa ilay hevitra narosony. 41. Aoka izany enti-maneho sy manamarika ny fahatanterahana amin’ny fomba miaingitra. Ohatra tsara aoka izany ny hiranao.
Izy ity dia lembalemba itarihana rano amin’ny tohodrano, na miandry rano tarihana avy any amin’ny saha rehefa be orana iny. Ny volana desambra no fanetsana azy. Ny avrily sy mey ny fiotazana. Amin’ny ankapobeny dia 1 t ha ny vokatra azo aminy be indrindra amin’izao satria tsy asian’ny tantsaha zezika ny sakamaina, tapahany ny rano vao miakatra ny vary avy eo asainy ka karaikan’ny hainandro ny nofontany. Vokany lasan’ny andro ny tsiron’ny tany izay tokony hamokatra. Ataon’ny mpamboly fara filana koa ny sakamaina. Ny fambolena mihitsy aza amin’ny ankapobeny no ataon’ny tantsaha izany. Mpamboly ny asany ao anaty karapanondro fa zara fa mamboly izy. Vitsy ny tena mifikitra amin’ny fambolena sy fiompiana. Ireny mifikitra ireny aza no haratsian’ny sasany hoe tsy manam-bola sy tsy maharaka .
Fehiny araka izany, ny vokatry ny fandinihana ny zava-misy no nampijoro ny fari- bolana sandratra. Teo aloha ny fahitana fa natoritory ny literatiora malagasy ka tsara ny hamohazana azy indray. Toy izany koa ny lafiny zava-kanto. Ny fanandratana izany ho eo amin’ny toerana tokony hisy azy no imasoana amin’izany. Fa teo ihany koa ny fahitana ny zava-niseho teo amin’ny lafiny fiaraha-monina, ny olana nanindry ny vahoaka malagasy, ny tsy fahombiazam-pitondrana ary ny fanjakazakan’ny vitsy an’isa. Taratra ao amin’ny asa soratra ireo. Voaporofo fa tsy mifanipaka velively amin’ny antony sy ny tanjona nampijoro ny fikambanana ny haisotra vokariny. I khraptchenko, dia nilaza fa ny fandinihana ny zava-misy marina, ny fomba fahitana ny fiainana ary ny zava-miseho ara-piaraha-monina mazàna no miteraka ny asa soratra 114 izany rehetra izany no voaresaka tao amin’ny fizarana voalohany. Tsara asian-teny ihany koa anefa ny tara-kevitra fitiavana izay hita fa tena mibahan-toerana tokoa teo amin’ny ankamaroan’ny asa soratry ny sandratra ny momba izany indrindra no ho trandrahana ao amin’ny fizarana lehibe manaraka.
Moa tsy tanteraka ’lay fanirianao hamakivaky ny fiainana? Koa nahoana no alahelo, no entina handrotehana ny hamamin’ny fiainana? Inona no antony tsy hitsoranao amiko? Dia izaho izay tsy mba manatena, na miandrandra kely akory ilay fitia nifanekena. Inona no antony? Tsory fa ekeko raha hahasambatra anao nampoina 21-02-94 v. A 56 r. N. M 06.08.94
Ny lahateny mitantara sy ny serasera ny tantara dia fitambaran’ny traikefan’ny olombelona mamaritra ny zava-misy niainany izay tokony hotadidian’ny taranaka nifandimby. Antsoina ho lovantsofina ihany koa izy io eo amin’ny am-bava. Rehefa tonga ny riban’ny soratra dia tonga fandraiketana ny zavatra tena nisy marina, na koa trangan-javatra noforonin’ny saina ny tantara. Araka izany, ny lahateny mitantara dia fanehoana trangan-javatra na toe- javatra mifanesy izay niainga tamin’ny zava-misy marina ka mifamatotra amin’ny lafiny lôjika sy ny fotoana. Misy karazany roa ny lahateny mitantara dia ny fitantarana ny tantara tena nisy tsy asiam- panovana ary tantara feno, izay antsoina hoe histoire sy ny filazana trangan-javatra na toe-javatra fohy sy mandalo fotsiny izay mety asiam-panovana na tsia.
Ohatra ny fanomezana fahafahana sy fahalalahana ny vehivavy hanaraka fomba fandrindram-piterahana hananany fahasalamana tomombana ary koa hananany fotoana bebe kokoa hanatsarany ny fari-piainany. Eo ihany koa ny fampitoviana lanja ny vehivavy sy ny lehilahy eo amin’ny lafiny fampianarana sy ny fanomezam-pahalalana, izay anisan’ny antoka mitondra fivoaram-piainana ara-bola sy ara-toe-tsaina ho an’ny mponina. Toy izay sy toy izay ny mikasika ny miralenta; fa ankoatra ny miralenta dia haitsikera hafa nosafidina hitondrana ity asa fikarohana ity ihany koa ny ny antrôpôlôjia baikoin’ ny hetsika; hojerena manaraka eo ambany indray ny momba azy io.
Misy akony eo amin ny mpanoratra ny fahitany ireo zavaboary ireo, ka mahatonga azy hanoratra. Ny fifandraisan ny tontolo misy azy no asehon i lyra ao amin ny tononkalo hoe tera-bary efa teraka ny vary eny an-tsaha maitso mavana nomasahan ny fotoana teny antsefatsefan andro ary teny, mbola teny ny ara-maso no nitazana ny tsitokotokon ando notarafin ny masoandro fa ny tsikin ny maraina sy ny tsiokan ny somamby irony kintana alinkisa sy ny volam-penomanana, nisamonin-drotsirotsy, kalokalo, tambitamby hanafaingana ny dian ny tonon-taonam-piotazana v. A tak 34 and 1 sy 3 nanovozany ny aingam-panahiny ihany koa ny vanim-potoana nolalovany.
Rajakom-bazaha jereo ity rajako fa hoe lasa ambony ka tsy miharo amin’ny namany intsony niofo ho tonga vazaha lehibe fa efa mandroso na sivilize ! Nomen-pataloha sy satro-baonetra, akanjo jaby na didy jaketra ; ny salotra anatiny asiam-pehitenda sy kaolina henjana mila hahakenda. Mahazo latabatra fisakafoanana, mampidi-divay ho rano sotroina, mifoka sigara rehefa mba voky, mamela-gazety, manokatra boky, mivimbina tehina nony mamindra, manao solomaso ka fatratra indrindra.
Noana ireto kibo; mivezivezy ny fanahy; very fanahy mbola velona rabefanantenana halohalika ny ranombary nefa tsy mety mandina ilay laferana mpandefitra lava fa mitaraina ny kibo tsy mba lamosina; miolokolika ny tsinay tsy mba vatsy; manganohano lava ireo maso mijery tsy mitondra mody; mai-molotra ny vava mpitsoka ny mahamay ; miraviravy ny tanana mpamahana ny mangatsiaka; fisaka ilay kibo voky vary mpanohana! Aharihariny eto ny tsy fahampian-tsakafo iainan’ny vahoaka; tsy mahavelona azy ireo intsony ny sakafo eo am-pelatanany. Na ny lohateny nampiasainy fotsiny aza dia efa maneho ny fipakan’ny kirizy any amin’ny vahoaka. Ohatra 3 tononkalon-dratsifa, ho aiza ianao ry fireneko?
Latsa-dany ery am-pita toy ny volan-tsy nitahy mitambororotra moramora any am-piaferana any ilay ririni-mikirindro joron’erika manara mampihorona fanahy , zary mafy nisentoana irony fatana sy ankany , fa ny kely tsy mamindro mafy izany raha mafy! Asa izay ampihin-drafy saika kito tao daholo , na ny voly na ny volon- jazavavy bako lava , terak’olona mpirandrana solofo tatsinanana mbamin’ny ony nanabe ny tanimbary manontolo
Azo sokajiana ho telo tahaka ny tao amin’ny kilasy voalohany ihany koa ireo lohahevitra amin’ny riba amin’ny fandaharam-pianaran’ny kilasy famaranana hita ao amin’ireo asa soratr’i hajaina; voalohany, eo amin’ny lohahevitra momba ny fifandraisan’ny olona amin’ireo manodidina azy, ahitana ny fanahy ; faharoa ny lohahevitra momba ny finoana, ahitana ny tody ;
Ilaina ihany indraindray ny mamoha fota-mandry hanaovana jery todika hanombanana ny lasa hahitana izay mahomby, noho ny saina tsy tafandry hitadiavan- tsoso-kevitra hitondrana izay kinasa. Hevoy ny fota-mandry fa miafinafina ao ao ambanin’ny milamina sy mody mba madio ny lesoky ny lasa mety tsy tsikaritrao hahafahanao manitsy ny toetranao anio.
Nomen’andriamasinavelona ireto olona ireto ambohijoky ary ny anaran’ireo olona ireo dia nataony hoe manisotra fa izy ireo no nanaisotra ilay andriana mpikomy tao ambohijoky, fa manisotra ny ao an-tanàna hoy ny voalazan’i p. Callet. Nihanitombo izy ireo rehefa niorim-ponenana tao ka andrianam boatsimarofy mpanjakan’ i merina atsimo zana-dramaromanompo no notompoiny tamin’izany. Taty aoriana raha nanitatra ny fanjakany andrianampoinimerina ka haka an’ambohijoky dia tsy nanaiky ireo manisotra 8 tao, satria tsy nihevitra mpanjaka hafa ankoatra an’andrianamboatsimarofy izy ireo. Tamin’izany dia nisy ny ady tamin’ireo ambaniandro, tsimahafotsy sy ireo manisotra. Zava-poana daholo anefa ny ady izay natao tamin’ireo manisotra ireo noho ny tanjaka sy ny hery nananany ary dia resy hatrany izay nifanandrina taminy. Fara herin’andrianampoinimerina dia nampaniraka olona izy hikapoka ny vary teny an-tsaha, satria vanim-potoanan’ny fararano tamin’izay, ary dia simba tanteraka ny varin’ireo manisotra raha nahita izany izy ireo dia avy hatrany dia nilavo lefona nanaiky resy ; nisy tamin’izy ireo kosa anefa no tsy nanaiky hatramin’ny farany an’andrianampoinimerina ka lasa nandositra tany amin’ny faritr’i betsileo sy ny faritr’ imamo. Nanomboka teo dia nesorina tao ambohijoky ny manisotra ary napetraka tao alasora. Olona fotsy no nasolon’andrianampoinimerina azy ireo, hoy ny tantaran’ ny andriana manamarina izany dia napetrany teo alasora i manisotra ary ambohijoky tsy hipetrahany ny mainty intsony fa ipetrahany ny fotsy. 9 nanorina lapa tao ihany koa andrianampoinimerina ka namponeniny tao ny vadiny faha roa ambin’ny folo 12 rafotsi- rabodonizimirahalahy sy ireo miaramila mpiady atao hoe voromahery avy ao antananarivo. Taty aoriana rafotsirabodo dia nanorina fiangonana protestanta tao amin’ny fokontany amboasary amin’izao fotoana izao ary avy eo dia tao ambohijoky rehefa nihaosa izy. Araka ny tantara nolazain’ny taranany. 8 manisotra anaran’ireo vahoaka mainty mandrafitra ny mainty enin-dreny.
Hita araka izany, fa azo atao ny mpampandray anjara ny mpianatra na dia fohy aza ny fotoana anaovana ny fampianarana. Ny fahavononan’ny mpampianatra hampandray anjara ny mpianatra no tsy ampy. Tsy mahagaga raha ambany ny taham-pandraisana anjaran’ireo mpianatra. Azo ambara araka izany, fa tompon’andraikitra voalohany amin’ny tranga ao amin’ny sampana f. P. I sy f. Q izany ny mpampianatra.
Dia ny fomba fiteny mivantambantana no niseho. Ary sarin-teny tsotra tsy dia mitaky fanakaran-kevitra no nenti-nanorina azy, tsy ny syllepse , ny assonance , ny alliance de mots tsapan’ny mpihaino avy amin’izany fomba filaza izany fa tena ao anatin’ny ady tokoa ny olona tantaraina. Ny olona mantsy rehefa tezitra dia tsy mahatandrina loatra ny vava avoakany. Manamafy izany ny filalaovana amin’ny fanovana endri-javatra, izay mampitovy ny oharina randrianantoanina amin’ny anoharana vorona sy ny saka ary olona mamon’ny rongony. Liana tokoa ny mpihaino satria mandona mafy ny iresahana ny fiteny mibantambantana. Tao amin’ny tapany faharoa dia ny fihetseham-pon-drazafindramanana no lokoan’ny sarin-teny. Noho izany ny fomba filazan-javatra an-kolaka no tena nibahan- toerana. Isan’ireny ny fanovana endri-javatra izay nandoko ny hatezerana sy ny fiononana, ary ny antithèse maneho ny adim-panahy. Araka izany, niangalian’ny mpiventy fatratra ny tenin-drazafindramanana, mba hifanaraka amin’ny hevitra tian- kambara ny fomba filaza azy. Izany fifanarahana izany indrindra no maha-kanto ny zana-kira, ka tsy afoizan’ny mpakafy hira gasy azy.
Ny fivoriambe no mandany ny vinavinam-pandaniana sy ny drafi-pahombiazana ary ny drafitr’asa. Afaka maneho hevitra ny rehetra ary manan-jo hanontany izay toe-javatra tsy mazava loatra. Izay no azo ambara momba ny faf, izay rafitra iray iankinan’ny fiainan’ ny sekoly noho izy manana andraikitra mafonja eo amin’ny fitantanana. Horesahina ato amin’ny toko lehibe manaraka ny mahakasika ny sekoly roa epp ibongamahasoa sy epp ambatondratsira, izay nanaovana ny fanadihadiana. Fanamarihana
Nosinganina hanaovana ny asa fikarohana ny ong fanamby noho ny fahalianana amin’ny asa ataony sy ny fampandraisany anjara ny mponina amin’ny tetikasa. Anisan’ny nisafidianana ny ong fanamby ny handalina ny fizotry ny tetikasa sy ny fandraisan’ny tantsaha izany. Eo koa anefa ireo mety ho sakana tsy mahatomombana ny tetikasa ka tsy mampahomby izany.
Famolavolana fandaharam-panabeazana ny ankizy sy ny tanora alefa amin’ny onjam-peo fandaharana tanterahina mivantana amin’ny onjam-peo no tiana horesahina eto. Ny tenanay mihitsy no hiandraikitra azy. Efa nifampidinika taminay amin’ny fomba azo hanataterahana azy io ny talen’ny r. F. B. Antso an-tariby mivantana, no ifanaovana amin’ireo ankizy sy tanora tiana hobeazina. Misy lohahevitra iray isaky ny fandaharana iompanana. Ohatra amin’izany ny tanora sy ny fitiavana , ny fifandraisan’ny ray aman-dreny sy ny zanaka , ny olan’ny mpianatra any an-tsekoly , ny vato-misakana ny fahavitan’ny ankizivavy ny fianarany sy ny vahaolana avy amin’ny mpihaino lohahevitra isan-karazany tahaka izany, no heverinay hifanakalozana amin’ny mpihaino. Ny mpihaino no manontany ary mpihaino ihany koa no mamaly. Mandrindra ny fandaharana no tena andraikitray mpikarakara. Radio tsy miankina io nanaiky hiara-miasa aminay io ka mamelontena irery. Noho izany, dia misy fandraisana anjara ara-bola takiana amin’ny tenanay araka ny nambaran’ny tomponandraikitra, nefa tsy maninona izany raha izay no ahafahana manatsara ny sehatry ny fanabeazanana ny ankizivavy. Mba hampaharitra ny fandaharana, dia vonona ny tenanay hitady mpanohana ara-bola. Andriamatoa joel rakotomalala, talen’ny rfb rahateo nampanantena fa raha ankafizin’ny mpihaino ny fandaharana iray, dia azo atao ny mampifanelanelana azy amin’ny dokam-barotra amin’izay, ka tsy hampandraisana anjara ny mpikarakara.
Ao koa ireo mpitrandraka ala any amin’ny faritra be hazo toy izay hita any amin’ny faritra anosibetrimoloharano, ambohimiadana sy alatsinainy bakaro ho an’ny kitay, ny arina, ny vakin-tsofa, ny madrier ka mivarotra ireny mivantana na manao antoka. Mazàna dia tsy mijanona ao an-toerana ny vokatra fa ahondrana. Manjifa izany, ohatra, antananarivo sy ambatofinandrahana.
Raha vitsy kosa ny tompon-draharaha izany hoe, tsy misy afa-tsy tarika iray ihany dia izy tokana no misahana ny andraikitra rehetra ho an’ny fianakaviana rasamimanana manokana ohatra dia tarika iray ihany satria tsy misy afa-tsy ny zaza navelany ihany no tomponantoka amin’ny famindrana ny taolambalo any amin’ny fasan-drazana. Mitaky finiavana sy fandaniana be izany kanefa noho ny fahatsapan’izy ireo fa afaka mandrindra ny fiainan’ny velona ny razana, izany hoe mitahy izy ireny , dia maivana amin’ny tompon-draharaha izany izany fomba fijery izany dia azo ambara fa mifanojo amin’ny fiheveran’i h. Dechamps manao hoe tomponandraikitra eo amin’ny fiambenana ny fomba amam-panao , mijery ny fitondran’ny taranany ary mamaly soa na manasazy arakaraka izay fomba amam- panao ny maty 29.
Ambaran’ny mpamorona eto, fa tena ory sy mijaly tokoa rehefa lavitra olon-tiana. Mahatsiaro ho irery sy kamboty, satria zatra nisy olona niarahana nifaly sy nifampizarana ny zava-drehetra. Mety hitarika famoizam-po izany. Hoy ny tonon-kira hoe fa reraky ny miaina aho ahatarafana izany koa ny tononkiran’i justin rajoro. Hoy izy ao amin’ny andininy farany amin’ilay hira mitondra ny lohateny hoe maloka ila maizim-bolana takariva e ! Izany saiko e! Lavi-tiana re! Tsy mahita ny tiana, oriory izany saina fa singan’olona e! Ory loatra e, ory loatra re raha nilaozanareo. 159
Ny fety ankalazain ny fiangonana ôrtôdôksa dia manaraka ny vanim-potoan ny gregôriana, sy ny vanim-potoan ny calendrier julien indraindray anefa mifanojo ireo vanim-potoana roa ireo. Matetika anefa dia mifanojo amin ny fety katôlika ny fety ôrtôdôksa.
Araka izany, isan’ny teboka lehibe mameno ny fiforonan’ny fomba filaza io fampiasana ny tsy fanarahan’ny zava-boahary ny lalàna mifehy azy io. Azo heverina fa ny fampiasana io fiforonana io dia nampitana ny fihetsika sy ny fiarahana feno zavatra miavaka sy nahavariana tsikaritry ny mpikambana faribolana sandratra nandritra ny fiarahany tamin’i elie r. Tsy ny zava-boahary ihany no hita niavaka tamin’ny fahavelomany fa izy koa dia nanana toetra sy fahefana hafakely48 satria dia afaka nisitona ny alina mba ho avy faingana nanana fahefana nampandika ny zava-boahary ny lalàna mifehy azy izy. Ka izany fahitana miavaka nandritra ny fiarahan’ny mpikamban’ny faribolana sandratra niaraka tamin’i elie r. Izany no vetsoin’izy ireo ao anatin’ity fiforonana ity. Ny tsy fanadinoana ireny dia heverina fa mitarika ho amin’ny fanomezan-kasina ny poeta efa nodimandry.
Mdi literatiora 1. Ny karazana literatiora araka ny fanatontosana azy sy ny endrik isehoany a am-bava b an-tsoratra ’ 2. Ny fomba famintinan-dabatsoratra md2 riba ny fu. Ha. Fuhana 1. Famaritana 2. Ny endrika isehoany md3 haiteny 1. Ny fehezan-kevitra mahaleo tena, mifampiankina, mifampitohy, mifampitsofoka. 2. Ny anjara asa rem, rl, zem, zl
Ny tanjon’ny fanabeazana ivelan’ny rindrina efatra dia famelana ny beazina hifampikasoka amin’ny tontolony. Ny fanabeazana momba ny tontolo iainana anefa dia fanabeazana manome lanja ny tontolo iainana sy miorina amin’izany. Azo trandrahana eny anivon’ny tontolo daholo na ny fanabeazana mifototra amin’ny tontolo iainana na ny fanabeazana mitsijo ny tontolo iainana,82 satria amin’ireny fotoana ireny dia mahita sy mamantatra ny tontolo iainany ny beazina, ary misintona lesona sy fahalalana miainga avy amin’ireny. Mitarika azy hahatakatra sy hahatsapa tsikelikely ny hasarobidin’ny tontolony ireny fahalalana azony ireny ka manosika azy hikolo, hiaro sy ho saro-piaro amin’izany.
Mirongatra ao anatin’ny olombelona hatramin’ny fahakely ireo firehana ireo. Misy fombafomba ataon’ny fiarahamonina entina mametra azy mba ho voalanjalanja araka izay mahatsara ny fiainan’ny vondrona misy ny olona tsirairay ny fihetsika sy ny hetsika ataony. Isan’ireny fomba ireny ny fanabeazana entina ampitana ny fenitra, ny fandraràna sy ny fanajana ny fady izay anerena ny olona hanaraka ny fenitra, ny sazy ampiharina ho an’izay mandika ny tsy azo atao. Manana
Ny teny hoe avia dia teny entina miantso, ary manatona ilay nantsoina rehefa mahare ny antso natao azy. Eto ny hery any am-pita , izay hanondroana ny fahafatesana no antsoiny handray azy. Milaza fahavononana avy hatrany izany fiantsoana ny fahafatesana izany, tsy misy tahotra ny fiatrehana izany rehefa tonga, ilay nantsoina. Tena manolo-tena mihitsy eto ny mpanoratra amin’ny alalan’ny fampiasany mpanolotra inty natolony mivantana ny tenany hiatrika ny fahafatesana. Tsy niandry ny fotoana hahatongavan’ny fahafatesana izy, fa avy hatrany dia niantso ary nitolo-batana mihitsy mba hahamora ny fahatongavany any am-paradisa. Efa dodona be ihany izy hiala ety an-tany. Izany no tena mampibaribary ny fiantsiany ny fahafatesana.
Ny hasimpeo n mamarana ny voanteny indonezianina mivany roa matetika dia mifanova amin’ny hasimpeo n miasa ao anatin’ny vanin-teny aman-tsaikona -na. Ohatra alun alona, asin h asina, awan havana, bahan bahana, bangun vanona, bulan volana, dingin ririnina, embun embona, gemiran mirana, jalan lalana, koran korana, pandan fandrana, parana farana, rabun zavona, susun sosona, tangan tanana, telan telina, turun rorona
Fisondrotana isam-batan’olona na ny fibeazan-tena eo am- panatanterahana asa ny skotisma dia manome lanja ny ezaka vitan ny tsirairay. Ary manome sehatra hahafahan ny tanora mamaritra ny zava-kendreny. Ny tanora tsirairay dia samy tompon andraikitra amin ny fampivoarany ny tenany. Ny ezaka vita dia marihina amin ny fanomezana ilay tanora ny talenta na ambaratonga24 mifanaraka amin izany. Hoy i fety michel isan ny fitaovana lehibe eo am-pelatanan ny olona ny herim-po na ny finiavana hanao zavatra. Fa miankina amin ny fananan ny olona izany herim-po na finiavana izany no ahitany fahombiazana amin izay ataony 25
Betsaka tokoa ny tombontsoa vokarin’ny gazety eo amin’ny fampianarana. Hita teo aloha fa tombony lehibe ho an’ny mpampianatra ny fampiasana azy ho fitaovam-pikarohan- kevitra, ny voka-tsoa ateraky ny fampiasana azy eo amin’ny lafiny psikopedagojia, sy ny ara- piarahamonina sy kolontsaina. Ary araka ny efa nolazaina tany am-boalohany, ny gazety dia fitaovana iray ampiasana ny teny, araka izany, mety hitera-boka-tsoa eo amin’ny fandinihana ny teny ihany koa ireo singa mandrafitra ny gazety.
Nanana anjara asa maro teo amin’ny fiarahamonina i paul rapatsalahy, ary maro ihany koa ny vondrona sy fikambanana nisy azy mpitan-tsoratra tao amin’ny f. F. M izy tamin’ny taona 1929 ka hatramin’ny 1935 mpitahiry vola tranainy tao amin’ny fikambanan’ny teratany malagasy mivondrona ao amin’ny firenena mikambana tamin’ny taona 1967 sekretera jeneralin’ny fikambanan’ireo tera-tanin’i marovatana sady niara- namorona izany fikambanana izany niaraka tamin’i louis ramarohetra mpitan-tsoratry ny société protectrice des animaux anisan’ny namorona sady mpitan-tsoratry ny tennis club ankadifotsy mpamorona ny toerana fakana sary amin’ny alina iray, izay nantsoin’izy ireo hoe super-photo teto antananarivo niaraka tamin’ i rasaona ny taona 1936.
Koa tsy mahagaga raha fandre matetika eny amin’ny fiarahamonina eny ambanivohitra fa ny omby dia bankinay io ; izany hoe, amin’ny fotoana sarotra izy vao mivarotra io omby io. Hoy j faublee, ny bara dia tia ny ombiny noho ny famboleny, ny misaraka amin’ny omby izany dia fanapahan-kevitra mampalahelo, aleony mahafoy ny antsasaky ny variny 84 amin’ny distrikan’ambatomainty matetika; ny omby dia tsy natao ho fakana ronono amidy, fa raha sendra maka izy dia ohanin’ny mpiara-monina ihany; misy aza ny sasany tena fady mivarotra ronono any amin’ny distrikan’ambatomainty fa omena izay mangataka. Tsy mihinana hena izy raha tsy misy zavatra lehibe fahoriana, hafaliana, fahavoazana manokana eo amin’ilay omby latsaka anaty lavaka, narary sns raha fintinina izany dia, ny omby no petra-bola ho an’ny tantsaha, tsy natao hiantohana ny fiainana andavanandro ny omby fa tahiry sy harena hitsinjovana ny fotoan- tsarotra. Koa raha lasan’ny dahalo ny omby dia lasa ny petra-bola sy tahiry nandritra ny taona maro ny lafy ny asa